Cofnodion cyfarfod y Cyngor Cymuned a gynhaliwyd Nos Fercher 19eg Mehefin 2024 yn y Neuadd Bentref.

Presennol; Y Cynghorwyr Clare Rooke, Alan Wilkinson, Gwyneth Davies, Sheena Duller a Jannine Edwards.

Derbyniwyd ymddiheuriadau gan y Cyng Christian Pateman, Amanda Williams, Ifan Jones Evans, Cyng Wyn Evans a PCSO John Evans.

Cytunwyd bod cofnodion y cyfarfod blaenorol yn gofnod cywir, cynigwyd gan y Cyng Gwyneth Davies ac eiliwyd gan y Cyng Sheena Duller.

Materion yn Codi.

Cais Cynllunio. Does dim ateb wedi dod o hyd gan Gyngor Sir Ceredigion ynglŷn â’r cais cynllunio yng Nghrud yr Awel ar gyfer Cwt Bugeiliaid. Bydd y clerc yn mynd ar drywydd hyn.

Adroddiad Ariannol. Adroddodd y clerc fod y cyfriflenni banc diweddaraf yn dangos bod £2017.88 yn y cyfrif cymunedol a £2515.04 yn y cyfrif Wrth Gefn Busnes.

Comisiwn Ffiniau. Does dim ymateb gan y Comisiwn Ffiniau i'r e-bost ar y cyd a anfonwyd atynt gan y tri chyngor cymuned yn Ward Lledrod.

Gardd Gymunedol. Adroddodd y clerc bod pwyllgor y Neuadd Bentref wedi cytuno i gyfrannu £500 tuag at y gwaith arfaethedig yn yr ardd gymunedol. Penderfynwyd aros tan ar ôl y carnifal cyn i waith ddechrau ar yr ardd. Atgoffodd y clerc bawb fod yn rhaid cwblhau'r grant cyn 31 Rhagfyr.

Diffibriliwr. Dywedodd y clerc y bydd cabinet ar gyfer y diffibriliwr ar gyfer Ysbyty Ystwyth yn costio £500. Gofynnwyd iddo archebu un gan Calon Hearts.